
		Anexa 2 la PH 67/05/2026
TEMĂ DE PROIECTARE
pentru obiectivul de investiții
„Înființare drum public de acces în zona Chiscului, sat Nicolae Bălcescu, comuna Nicolae Bălcescu, județul Bacău”
întocmită în conformitate cu Anexa nr. 2 la H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare 
1. Informații generale
	1.1. Denumirea obiectivului de investiții
	Înființare drum public de acces în zona Chiscului, sat Nicolae Bălcescu, comuna Nicolae Bălcescu, județul Bacău

	1.2. Ordonatorul principal de credite / investitorul
	Comuna Nicolae Bălcescu, prin Primar – Marcelin-Iosif Trifescu

	1.3. Ordonatorul de credite (secundar/terțiar)
	Nu este cazul

	1.4. Beneficiarul investiției
	Comuna Nicolae Bălcescu și locuitorii din zona străzii Chiscului



2. Date de identificare a obiectivului de investiții
2.1. Regimul juridic, economic și tehnic al terenului
Terenul pe care urmează a se realiza drumul se află, la data prezentei, în proprietate privată. Coridorul drumului este compus din imobile situate în zona străzii Chiscului, urmând a fi identificate cadastral (numere cadastrale și suprafețe) prin documentația de măsurători. Intrarea terenului în patrimoniul comunei se realizează, în paralel cu proiectarea, prin donație din partea proprietarilor (11 solicitanți care și-au exprimat consimțământul în scris), urmată de trecerea în domeniul public al comunei. Din punct de vedere economic, terenul nu generează venituri; din punct de vedere tehnic, amplasamentul nu este echipat ca drum public.
Proiectantul va lucra pe coridorul identificat cadastral pus la dispoziție de beneficiar; autorizarea și execuția lucrărilor sunt condiționate de dobândirea în prealabil a terenului de către Comuna Nicolae Bălcescu.
2.2. Particularități ale amplasamentului
1. Descriere. Intravilanul satului Nicolae Bălcescu, zona străzii Chiscului, traseu paralel cu aceasta, formă alungită; lungime aproximativă cca 200–250 m (valoare estimativă, de confirmat prin măsurătoare); lățime coridor minim 7,00 m (prag conform anexei nr. 4 la H.G. nr. 525/1996); suprafață estimată cca 1.400–1.750 mp.
1. Relații cu vecinătățile și accesul. Drumul se conectează la rețeaua stradală existentă la ambele capete (două racorduri), asigurând continuitatea circulației; racordurile se realizează cu avizul administratorului drumului.
1. Surse de poluare. Nu au fost identificate surse de poluare relevante în zonă.
1. Relief. Se stabilește prin studiul topografic.
1. Echipare tehnico-edilitară. Se analizează corelarea cu rețelele existente (apă, canalizare, energie electrică).
1. Rețele edilitare în amplasament. Se identifică prin solicitarea avizelor deținătorilor de utilități; cele care necesită protejare/relocare se vor trata în proiect.
1. Obligații de servitute. Se verifică din extrasele de carte funciară ale imobilelor din coridor.
1. Condiționări din construcții existente. Nu este cazul.
1. Reglementări urbanistice. Conform P.U.G. și Regulamentului local de urbanism, cu respectarea Regulamentului general de urbanism (H.G. nr. 525/1996). Drumul se încadrează în categoria funcțională stradă, conform art. 8 alin. (1) din O.G. nr. 43/1997.
1. Monumente istorice / situri arheologice. Nu au fost identificate; 
3. Descrierea obiectivului de investiții din punct de vedere tehnic și funcțional
1. Destinație și funcțiuni. Drum public de interes local (stradă), destinat circulației rutiere și pietonale, cu acces la gospodăriile și terenurile deservite.
1. Caracteristici și parametri tehnici (cerințe-cadru). Conform art. 14–16 din O.G. nr. 43/1997, zona drumului cuprinde ampriza și zonele de siguranță, iar ampriza include partea carosabilă, acostamentele, șanțurile și rigolele. Beneficiarul impune, ca cerințe-cadru minime: lățime coridor minim 7,00 m; parte carosabilă cu minimum 2 benzi (cca 5,50 m); acostamente; sistem de scurgere a apelor pluviale (șanțuri/rigole); trotuar pe cel puțin o latură; racorduri la rețeaua stradală la ambele capete; accese dimensionate pentru intervenția mijloacelor de stingere a incendiilor (trafic greu). Tipul structurii rutiere, dimensiunile definitive ale elementelor amprizei, lungimea reală și eventualele podețe se stabilesc de proiectant prin studiul de fezabilitate, cu respectarea normativelor tehnice rutiere în vigoare.
1. Nivel de echipare și exigențe tehnice. Se vor respecta cerințele fundamentale de calitate prevăzute de Legea nr. 10/1995 și normativele tehnice aplicabile drumurilor; se va asigura accesibilitatea persoanelor cu dizabilități, conform reglementărilor în vigoare (art. 26 alin. (3) din H.G. nr. 525/1996).
1. Număr estimat de utilizatori. Gospodăriile deservite din zona străzii Chiscului (cel puțin cei 12 solicitanți și membrii acestora), precum și utilizatorii de tranzit ai drumului.
1. Durata minimă de funcționare. Valoare estimativă; se stabilește prin studiul de fezabilitate, corespunzător structurii rutiere alese.
1. Nevoi funcționale specifice. Acces permanent, în siguranță, inclusiv pentru autospeciale de intervenție și utilaje agricole.
1. Corelarea soluțiilor tehnice. Cu reglementările urbanistice, de protecție a mediului și de siguranță a circulației.
1. Limite privind costurile investiției. Valorile sunt estimative și se fundamentează prin studiul de fezabilitate, pe baza standardelor de cost aplicabile drumurilor; investiția se va încadra în creditele bugetare aprobate și/sau în plafoanele programului de finanțare aplicabil. 
1. Limite privind termenele de execuție. Termenele de proiectare și de execuție se stabilesc prin studiul de fezabilitate și prin documentațiile de achiziție; se va urmări încadrarea duratei de execuție în limitele stabilite de beneficiar prin caietul de sarcini.  Cadrul legislativ aplicabil și cerințele impuse de beneficiar
4.1. Cadrul legislativ aplicabil
1. H.G. nr. 907/2016 privind etapele de elaborare și conținutul-cadru al documentațiilor tehnico-economice;
1. O.G. nr. 43/1997 privind regimul drumurilor, republicată (art. 2, art. 8, art. 14–16, art. 22);
1. H.G. nr. 525/1996 – Regulamentul general de urbanism (art. 25–29, anexa nr. 4 – accese carosabile, anexa nr. 5 – parcaje);
1. Legea nr. 50/1991 privind autorizarea executării lucrărilor de construcții;
1. Legea nr. 10/1995 privind calitatea în construcții;
1. Legea nr. 98/2016 și H.G. nr. 395/2016 privind achizițiile publice;
1. normativele tehnice rutiere în vigoare (proiectarea străzilor, structuri rutiere, scurgerea apelor, siguranța circulației).
4.2. Cerințe impuse proiectantului (beneficiar)
1. Elaborarea studiului de fezabilitate conform H.G. nr. 907/2016, cu minimum două scenarii/alternative tehnico-economice și recomandarea justificată a proiectantului, deviz general și indicatori tehnico-economici.
1. Elaborarea studiilor de teren obligatorii: studiu topografic (ridicare topografică a coridorului identificat cadastral) și studiu geotehnic (verificat conform reglementărilor).
1. Respectarea cerințelor-cadru minime: lățime coridor minim 7,00 m, minimum 2 benzi de circulație, sistem de scurgere a apelor pluviale, trotuar pe cel puțin o latură, racorduri la ambele capete, accese pentru mijloacele de intervenție la incendiu (trafic greu).
1. Prevederea, după caz, a canalelor subterane pentru rețelele edilitare, conform art. 28 alin. (9) din H.G. nr. 525/1996.
1. Obținerea certificatului de urbanism și a tuturor avizelor/acordurilor solicitate prin acesta (inclusiv avizul administratorului drumului pentru racorduri și avizele deținătorilor de utilități).
1. Asigurarea verificării tehnice a proiectului de către verificatori de proiecte atestați, pe domeniile/exigențele aplicabile.
1. Corelarea cu procedura de dobândire a terenului: proiectarea se realizează pe coridorul pus la dispoziție de beneficiar, iar soluțiile nu vor depăși limitele acestui coridor fără acordul prealabil al beneficiarului.
1. Predarea documentațiilor în format editabil și tipărit, în numărul de exemplare stabilit prin contract, cu asigurarea asistenței tehnice a proiectantului pe parcursul execuției.



Întocmit,
Roșu Cristian


Initiator:                                                            AVIZAT PENTRU LEGALITATE:
      Primarul comunei,                                                          SECRETARUL GENERAL,  Marcelin-Iosif TRIFESCU                                                             Laurențiu COȘA

